EkBass/fiwiki-20250220-pages-articles huggingface dataset:
Ѹ

(Uk) on kirjain muinaiskirkkoslaavin varhaisissa kyrillisissä aakkosissa. Nykyisissä kyrillisissä kirjaimissa sen on korvannut У. Alun perin kirjain on ligatuuri О + Ѵ (o + ižitsa). Yleensä kirjaimet kirjoitettiin vierekkäin, joskus tilan säästämiseksi päällekkäin (). Molemmat ligatuurimuodot palautuvat muinaiskreikan omikron + ypsilon -yhdistelmään (), joka on ääntynyt kreikassa [] kuudennelta vuosisadalta eaa. lähtien. Ligatuuri muuttui kyrillisessä kirjaimistossa 1100–1300-luvuilla vähitellen У-kirjaimeksi, ensin itäslaavilaisissa ja myöhemmin eteläslaavilaisissa kielissä. Luokka:Kyrilliset kirjaimet О
Xuddur

Xuddur (myös Hudur, Huddur Hadama, Hodur tai Oddur) on Etelä-Somaliassa sijaitsevan Bakoolin alueen eli gobolin pääkaupunki. Vuonna 2008 siellä arvioitiin olevan noin 13000 asukasta. Sheikh Mukhtar Mohamed Hussein, joka oli presidenttinä ennen Siad Barren valtaannousua, oli syntynyt Xuddurissa. Al-Shabaab on taistellut alueen hallinnasta, hallitus valtasi sen maaliskuussa 2012 mutta Al Shahaab otti sen takaisin maaliskuussa 2013. Tuhansia asukkaita on paennut kodeistaan. Kansainvälinen punainen risti on jakanut lapsille ruoka'apua. Xuddurissa on esiintynyt myös leishmaniaasia. Levottomuuksien lisäksi myös epävarmat ilmasto-olot vaikuttavat alueen ruokahuoltoon. == Lähteet == Luokka:Somalian kaupungit
Balinkottarainen

Balinkottarainen eli balinlaulukottarainen (Leucopsar rothschildi) on äärimmäisen uhanalainen Indonesiassa Balin saarella elävä varpuslintu, joka kuuluu kottaraisten heimoon. Laji on saanut tieteellisen nimensä löytäjänsä Walter Rothschildin mukaan. Se on sukunsa Leucopsar ainoa laji. Balinkottarainen on kooltaan noin 25 cm. Laji on höyhenykseltään lähes täysin valkoinen. Balinkottaraisella on mustaa siivenalusissa sekä pyrstössä. Lisäksi paljas nahka silmien ympärillä on väriltään sininen. Lajin terävä nokka on tumma lukuun ottamatta keltaista kärkeä. Jaavankottaraisella (Acridotheres melanopterus) on höyhenpuvussaan enemmän mustaa kuin balinkottaraisella. Lajin äänet ovat vaihtelevia sarjoja kutsuja sekä voimakas twat. Lisääntymisaikana linnut siirtyvät pensaita, puita ja palmuja kasvaville savanneille. Lisääntymisajan ulkopuolella ne elävät saaren metsissä. Balinkottaraiskannan koon arvellaan olevan vain noin 25 yksilöä. Suurimmat uhat, jotka kohdistuvat lajiin, ovat elinympäristön tuhoaminen sekä häkkilinnuiksi kaappaaminen. Muita uhkia ovat geeniperimän huononeminen ja lajienvälinen kilpailu. == Lähteet == Luokka:Kottaraiset Luokka:Uhanalaiset linnut
Yaphet Kotto

thumb|Yaphet Kotto oikealla televisiosarjassa Karjatila High Chaparral vuonna 1968. Yaphet Frederick Kotto (15. marraskuuta 1939 New York – 15. maaliskuuta 2021Yaphet Kotto dead: Live and Let Die villain and Alien star passes away aged 81) oli yhdysvaltalainen näyttelijä. Hän näytteli urallansa lähes sadassa elokuvassa ja televisiosarjassa, muun muassa Bond-elokuvassa Elä ja anna toisten kuolla pääkonna Kanangaa. Lisäksi hänet muistetaan toimintakomediasta Keskiyön pako ja scifielokuvasta Alien – kahdeksas matkustaja. == Ura == Kotto aloitti uransa 16-vuotiaana Actors Mobile Theater Studiolla, ja teatteridebyyttinsä hän teki 19-vuotiaana Othellossa. Tämän jälkeen hän jatkoi uraansa Broadwayllä, ja hänen ensimmäisiä elokuviansa olivat Nothing But a Man (1964) ja Thomas Crownin tapaus (1968). Kottolla oli myös vuonna 1969 vierailevan näyttelijän asema televisiosarjassa Hawaii Five-O. Kotto sai vuonna 1973 roolin James Bond -elokuvan Elä ja anna toisten kuolla pääpahiksena. Hän esitti elokuvassa karibialaista korruptoitunutta poliitikkoa Kanangaa sekä tämän alter egoa Mr. Bigiä. Ian Flemingin samannimisessä romaanissa Kananga on vaarallisen ylipainoinen rikollisjohtaja, mutta Kotto teki elokuvassa hahmosta tyylikkäämmän ja karismaattisemman. Bondin jälkeen Kotto näytteli elokuvissa Truck Turner (1974), Osasto 291 - Detroit (1978) ja Alien – kahdeksas matkustaja (1979). Kottolla oli sivurooli myös muun muassa elokuvissa Brubaker – kiveäkin kovempi (1980) ja Juokse tai kuole (1987). Televisiossa Kottoolla oli rooleja muun muassa sarjoissa A-Team ja Murhasta tuli totta. NBC:n poliisisarjassa Homicide – pelon kadut hän näytteli vuosina 1993–1999. == Tausta == Kotto syntyi New Yorkissa sairaanhoitaja Gladys Marien ja liikemies Avraham Kotton (oikealta nimeltään Njoki Manga Bell) poikana. Hänen isänsä Avraham oli kamerunilainen hepreaa puhuva juutalainen prinssi, joka muutti Yhdysvaltoihin 1920-luvulla. Yaphet Kotton isoisoisä kuningas Alexander Bell, myös juutalainen, hallitsi Doualan aluetta Kamerunissa 1800-luvun lopulla. Kotton mukaan hänen sukunsa muutti Palestiinasta Egyptin kautta Kameruniin, jossa asui paljon afrikkalaistaustaisia värillisiä juutalaisia. Kotton perhe harjoitti juutalaisuutta, ja perheen miespuoliset jäsenet käyttivät kipaa. Kotto oli naimisissa kolme kertaa, ja hän oli viiden lapsen isä. Tessie Sinahonin kanssa Kotto oli naimisissa vuodesta 1998 lähtien, ja he asuivat Baltimoressa, Marylandissa. Kotto väitti olleensa Britannian kuningattaren Viktorian lapsenlapsenlapsenlapsi. Kotton mukaan kuningattaren pojalla Albert Edwardilla, sittemmin Edvard VII, oli suhde Douallan kuninkaan Manga Bellin tyttären prinsessa Nakanden kanssa, ja suhteesta olisi syntynyt avioton lapsi, Kotton isoisoisä Alexander Bell. Tästä ei ole todisteita. Elisabet II:n tiedottajan mukaan kuningatar ei tunnusta väitettä todeksi ja sanoo, ettei Edvard VII koskaan käynyt Kamerunissa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1939 syntyneet Luokka:Vuonna 2021 kuolleet
Dhuusamarreeb

Dhuusamarreeb (myös Dusa Marreb) on Keski-Somaliassa sijaitsevan Galguduudin alueen eli gobolin pääkaupunki. Vuonna 2006 siellä arvioitiin olevan noin 9 000 vakinaista asukasta. Se sijaitsee lähellä Etiopian Ogadenin rajaa, noin 500 kilometriä pääkaupunki Mogadishusta pohjoiseen. Mogadishun levottomuudet ovat saaneet aikaan pakolaistulvan Dhuusamarreebissa ja lähikaupungeissa- syksyllä 2007 väkivaltaisuuksia pakeni noin 50 000 henkeä, joista yli puolet tuli Dhuusamarreebiin. 1\. toukokuuta 2008 Yhdysvaltain laivat tai lentokoneet tekivät ohjusiskun kaupunkiin, jossa kuolivat al-Shabaab-ryhmittymän islamistijohtajat Aden Hashi Ayro ja Sheikh Muhyadin Omar.http://news.bbc.co.uk/2/hi/africa/7376760.stm Tammikuun 2009 viimeisellä viikolla toinen islamistiryhmä ajoi al-Shabaabin taistelijat kaupungista.http://fi.yle.mobi/uutiset/yle24/ns-yduu-3-514216 ==Lähteet== Luokka:Somalian kaupungit
William T. Cahill

William Thomas Cahill (25. kesäkuuta 1912 Philadelphia, Pennsylvania – 1. heinäkuuta 1996 Haddonfield, New Jersey) oli yhdysvaltalainen republikaanisen puolueen poliitikko ja lakimies. Hän istui Yhdysvaltain edustajainhuoneen jäsenenä vuosina 1959–1970 ja toimi New Jerseyn kuvernöörinä 1970–1974. Cahill syntyi Philadelphiassa, Pennsylvaniassa, mutta asui New Jerseyssä jo vuodesta 1919. Hän valmistui katolisesta high schoolista Camdenissa ja lopulta yliopistosta lakimieheksi. Cahill kuoli New Jerseyssä 84-vuotiaana ja tuli haudatuksi samaan osavaltioon. Hänen seuraajansa osavaltion kuvernöörinä oli demokraattien Brendan Byrne. == Lähteet == Luokka:New Jerseyn kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1912 syntyneet Luokka:Vuonna 1996 kuolleet
László Bodnár

200px|thumb|László Bodnár László Bodnár (s. 25. helmikuuta 1979) on unkarilainen jalkapalloilija. Hän syntyi Mátészalkassa ja pelaa tätä nykyä itävaltalaisessa FC Red Bull Salzburgissa pelipaitansa numerona 2. Bodnár on edustanut Unkaria maajoukkueessa. == Seurat == * Debreceni VSC (1996–2000) * FK Dynamo Kiova (2000–2004) * FK Arsenal Kiova (lainassa, 2004) * Roda JC (2004–2006) * FC Red Bull Salzburg (2006–) Luokka:Unkarilaiset jalkapalloilijat Luokka:Vuonna 1979 syntyneet Luokka:Elävät henkilöt
Milan Dudić

thumb|Milan Dudić Milan Dudić (; s. 1. marraskuuta 1979) on serbialainen jalkapalloilija, pelipaikaltaan puolustaja. Hän syntyi Kraljevossa ja aloitti ammattilaisuransa vuonna 1995. Nykyisenä joukkueena on vuodesta 2006 ollut itävaltalainen FC Red Bull Salzburg. Dudić pelasi Serbia ja Montenegron jalkapallomaajoukkueessa vuoden 2006 maailmanmestaruuskilpailuissa Saksassa. == Lähteet == Luokka:Serbialaiset jalkapalloilijat Luokka:Vuonna 1979 syntyneet Luokka:Elävät henkilöt
Garbahaarrey

Garbahaarrey on Lounais-Somaliassa sijaitsevan Gedon alueen eli gobolin pääkaupunki. Kaupunki sijaitsee Jubba-joen varrella noin sata kilometriä sekä Kenian että Etiopian vastaiselta rajalta. Se on väkiluvultaan Somalian kuudenneksi suurin. Asukkaista useimmat kuuluvat marehan-klaanin alaklaaneihin. Siad Barre väitti syntyneensä Garbahaarreyssä, ja sinne hänet myös haudattiin. == Lähteet == Luokka:Somalian kaupungit
Dragoslav Jevrić

Dragoslav Jevrić (; s. 8. heinäkuuta 1974) on montenegrolainen jalkapalloilija. Hän oli ainoa montenegrolainen pelaaja Serbia ja Montenegron jalkapallomaajoukkueessa vuoden 2006 maailmanmestaruuskilpailuissa Saksassa, jossa hän pelasi joukkueen ykkösmaalivahtina. Jevrić on seuratasolla pelannut muun muassa SBV Vitessessä vuosina 1999–2005 sekä Maccabi Tel Avivissa. == Lähteet == Luokka:Montenegrolaiset jalkapalloilijat Luokka:Vuonna 1974 syntyneet Luokka:Elävät henkilöt
Marco Airosa

Marco Ibraim de Sousa Airosa (s. 6. elokuuta 1984) on angolalainen jalkapalloilija, pelipaikaltaan puolustaja. Hän kuului Angolan jalkapallomaajoukkueeseen vuoden 2006 maailmanmestaruuskilpailuissa Saksassa mutta ei pelannut yhdessäkään ottelussa. Luandassa syntynyt Airosa on pelannut portugalilaisissa seuroissa sekä kyproslaisessa AEL Limassolissa. Maajoukkueessa hän debytoi vuonna 2006 ja on pelannut kaikkiaan 27 ottelua mutta ei ole tehnyt yhtään maalia. == Lähteet == Luokka:Angolalaiset jalkapalloilijat Luokka:Vuonna 1984 syntyneet Luokka:Elävät henkilöt
Cristian Mora

pienoiskuva|Cristian Mora Cristian Rafael Mora Medrano (s. 26. elokuuta 1979) on ecuadorilainen jalkapalloilija, pelipaikaltaan maalivahti. Hän pelasi Ecuadorin jalkapallomaajoukkueessa ykkösmaalivahtina vuoden 2006 maailmanmestaruuskilpailuissa Saksassa. Mora syntyi Vincesin kaupungissa ja aloitti ammattilaisuransa Ecuadorissa vuonna 1998. == Lähteet == Luokka:Ecuadorilaiset jalkapalloilijat Luokka:Vuonna 1979 syntyneet Luokka:Elävät henkilöt
Beledweyne

Beledweyne on Keski-Somaliassa sijaitsevan Hiiraanin alueen eli gobolin pääkaupunki. Kaupunki sijaitsee Shabeelle-joen laaksossa lähellä Etiopian- vastaista rajaa, noin 325 kilometriä pääkaupunki Mogadishusta. == Alueen levottomuudet == Vuonna 2006 Somalian siirtymäkauden hallitus Etiopian joukkojen tuella valtasi kaupungin Islamilaisten oikeusistuinten liiton taistelijoilta. 18. kesäkuuta 2009 kaupungissa tapahtui itsemurhaisku Medina- hotelliin, jossa kuoli 35 ihmistä, mukaan lukien Somalian turvallisuusministeri Omar Hashi Aden, entinen Somalian Etiopian-lähettiläs ja Afrikan unionin Abdikarim Farah. Myöhemmin al-Shabaab valtasi kaupungin. 31.12.2011 hallituksen ja Etiopian joukot valtasivat kaupungin al-Shabaabilta. == Asukkaat == Asukkaista useimmat kuuluvat hawiye-klaanin alaklaaneihin, ja eri alaklaaneilla on hallussa eri osia kaupungista. Alaklaanien väliset jännitteet ovat ajoittain puhjenneet taisteluiksi. Beledweynessä järjestettiin vuonna 2012 ensimmäiset kunnallisvaalit sisällissodan alkamisen jälkeen 1990-luvun alkupuolella. Vuonna 2019 järjestetyissä toisissa vaaleissa valittiin pormestariksi Safiya Hassan Sheikh Ali Jimale, josta tuli ensimmäinen nainen joka on valittu Somaliassa kaupungin johtoon. Somalian ensimmäinen presidentti Aden Abdullah Osman Daar syntyi Beledweynessä vuonna 1908. == Liikenneyhteydet == Kaupungin lähellä on Beledweynen lentokenttä, josta on lentoyhteys muun muassa Mogadishuun. Kenttä oli ainakin vuonna 2016 vielä päällystämätön hiekkakenttä. == Ilmasto == Beledweynen ilmasto on melko tasainen ympäri vuoden. Kesät ovat kuumia, hiostavia ja usein pilvisiä. Talvet ovat lämpimiä ja osittain pilvisiä. Lämpötila pysyttelee yleensä 21–39 °C välillä ja laskee harvoin alle 19 °C tai on yli 40 °C. Kuumin kausi alkaa helmikuun lopulla ja päättyy maaliskuussa. Viilein aika vuodesta on loka–tammikuussa. Vuonna 2019 erityisen voimakas Intian valtameren dipoli- ilmiön positiivinen vaihe aiheutti sateita ja tulvia koko Itä-Afrikassa. Beledweyne kaupunki peittyi tuolloin tulvaan, kun Shabeelle-joki tulvi yli uomastaan. Ihmisiä jäi loukkuun talojen katoille ja puihin, jonne he olivat joutuneet pakenemaan. Yli 200 000 ihmistä joutui pakenemaan tulvia kuivemmille alueille. ==Lähteet== == Aiheesta muualla == * Luokka:Somalian kaupungit
Hillary Scott

Amanda Marie Elizabeth Wibben aka Hillary Scott (s. 3. helmikuuta 1983) on yhdysvaltalainen pornonäyttelijä. Hän syntyi Illinoisissa ja on biseksuaali; hän seurustelikin high school -aikaisen tyttöystävänsä kanssa neljän vuoden ajan. Scott työskenteli aluksi pankissa ja aloitti uransa pornonäyttelijänä vuonna 2004. Scott on katsellut pornografiaa 11-vuotiaasta pitäen. Hän pitää itseään monin tavoin ristiriitaisena luonteena; vaikka hän mainitsee itsensä hyvin seksuaaliseksi, hän on väittänyt kärsivänsä sosiaalisesta ahdistuneisuudesta. Scott voitti pornoalan arvostetuimpiin lukeutuvia AVN- ja XRCO-palkintoja vuonna 2006. Hänet lisättiin aikuisviihdealan palkintoja jakavan XRCO:n kunniajäsengalleriaan vuonna 2016. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1983 syntyneet Luokka:Elävät henkilöt
Chantal Sébire

Chantal Sébire (28. tammikuuta 1955 – 19. maaliskuuta 2008https://www.findagrave.com/memorial/25474917) oli eläkkeellä oleva 52-vuotias ranskalainen opettaja, joka sairasti harvinaista ja parantumatonta syöpälajia estesioneuroblastoomaa. Hänellä oli pahanlaatuinen kasvain nenäontelossa. Sairaus on niin harvinainen, että viimeisten 20 vuoden aikana on tapauksia ollut vain 200. Sébiren tapauksessa sairaus vaurioitti pahasti hänen kasvojaan ja hän oli osittain vammautunut. Hän oli menettänyt haju-, maku- ja näköaistinsa. Hän sai julkista huomiota helmikuussa 2008, kun hän vetosi Ranskan presidenttiin Nicolas Sarkozyyn, jotta saisi kuolinapua.News.com.au 17\. maaliskuuta 2008 hän hävisi juttunsa ranskalaisessa tuomioistuimessa.<ref name="http://news.bbc.co.uk> 19\. maaliskuuta 2008 hänet löydettiin kotoaan Plombières-lès-Dijonista läheltä Dijonia kuolleena. Ruumiinavaus osoitti, että kuolema ei ollut luonnollinen.News.com.au BBC News: Tumour woman's death not natural Sébiren tapaus on herättänyt Ranskassa laajan julkisen keskustelun eutanasiasta.Ilta- Sanomat luettu 21.3.2008 == Lähteet == *Iltalehti luettu 21.3.2008 === Viitteet === Luokka:Ranskalaiset henkilöt Luokka:Opettajat Luokka:Vuonna 1955 syntyneet Luokka:Vuonna 2008 kuolleet
Rietas rukousmylly

Rietas rukousmylly on Arto Paasilinnan kirjoittama ja vuonna 2007 WSOY:n julkaisema humoristinen romaani. Teos on julkaistu myös Veikko Honkasen lukemana äänikirjana. Kirja kertoo entisen kehityspäällikön Lauri Lonkosen ja tuotekehittelijän Kalle Homasen seikkailuista ympäri maailmaa yrittäen saada kaupattua Kallen keksintöä, erikoista rukousmyllyä, jonka tarkoitus on hoitaa ihmisen uskonnolliset asiat. Kirjan tapahtumapaikkoina ovat muun muassa Intia, Tiibet sekä Inarin järvenjää. Tapaavatpa Lauri ja Kalle myös 14. dalai-laman sekä Hannele Pokan. Myös lumimies Himalajalla tulee herroille tutuksi. Luokka: Arto Paasilinnan teokset Luokka: Vuoden 2007 kirjat
Johannes Aigner

Johannes ”Hannes” Aigner (s. 16. maaliskuuta 1981 Schwaz, Tiroli, Itävalta) on itävaltalainen jalkapalloilija. Hän aloitti ammattilaisuransa vuonna 1996. Aignerin seuroina ovat olleet muiden muassa FC Wacker Tirol (2002–2006), Austria Wien (2006–2008) ja SC Magna Wiener Neustadt (2008–). SC Magnassa hänen pelipaitansa numerona on 20. Aigner voitti Austria Wienin kanssa Itävallan cupin 2007. == Lähteet == Luokka:Itävaltalaiset jalkapalloilijat Luokka:Vuonna 1981 syntyneet Luokka:Elävät henkilöt
Estesioneuroblastooma

Estesioneuroblastooma on pahanlaatuinen kasvain, joka alkaa hajuepiteelistä. Oireita siinä ovat tukkoinen nenä, päänsärky ja verinen limaneritys. Kasvain voi näyttää polyypilta, eikä sitä välttämättä huomata erottaa poskiontelotulehduksesta. Diagnoosi viivästyy usein, jolloin paranemismahdollisuudet heikkenevät. Sairaus on edennyt jo pitkälle, kun kasvoihin ilmestyy pullistumia. Diagnoosia tehtäessä nenästä tai sivuonteloista otetaan koepaloja ja kuvataan TT-kuvauksella. Hoidoksi käytetään sädehoitoa ja leikkausta. Tauti sai julkisuutta ranskalaisen Chantal Sébiren anottua mahdollisuutta eutanasiaan. ==Lähteet== *Therapia Fennica Luokka:Syöpätaudit
Neonluikero

Neonluikero (Plagiotremus rhinorhynchos) on koralliriutoilla elävä kala. Sen pohjaväri on normaalisti ruskea, oranssi tai oliivinvihreä. Neonluikeron kylkiä koristaa muutama sinertävä juova. Neonluikeron on huomattu voivan vaihtaa väriään matkiakseen puhdistajakaloja kuten sinineontokkoa. == Lähteet == * === Viitteet === == Aiheesta muualla == * Luokka:Luikerot
Ngorongoron suojelualue

Ngorongoron suojelualue on laaja suojelualue Arushan kaupungin lähellä Tansanian pohjoisosassa, lähellä Kenian rajaa. Alueeseen, jonka pinta-ala on 8 292 neliökilometriä, kuuluu muun muassa Ngorongoron tulivuorikraatteri. Varhaisten ihmisen jäännösten löytöpaikka Olduvain rotko kuuluu myös alueeseen. Alue oli aluksi osa Serengetin kansallispuistoa, mutta konfliktit maasaiden kanssa johtivat erillisen suojelualueen perustamiseen. Toisin kuin kansallispuistossa, asutus ja pienimuotoinen kotitarveviljely on sallittu suojelualueella. Suojelualue on myös Unescon maailmanperintöluettelossa. == Lähteet == Luokka:Tansanian kansallispuistot Luokka:Unescon maailmanperintökohteet Tansaniassa Luokka:Seulonnan keskeiset artikkelit
Bartolomej Kuru

Bartolomej Kuru (s. 6. huhtikuuta 1987) on jalkapalloilija. Hän syntyi Tšekissä tšekkiläiselle isälle ja puolalaiselle äidille. Perhe kuitenkin muutti Itävaltaan, jonka kansalaisuuden Kuru sai vuonna 2003. Kuru on pelannut nuorten maajoukkueessa useaan otteeseen, muun muassa juniorimaailmanmestaruuksissa 2007 Kanadassa. Hänen ammattilaisseuransa on Austria Wien. Luokka:Itävaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Filiberto Ascuy

Filiberto Ascuy Aguilera (s. 13. lokakuuta 1972) on kuubalainen entinen kreikkalais-roomalaisen tyylin painija, kaksinkertainen olympiavoittaja, maailmanmestari ja kahdeksankertainen Pan-Amerikan mestari. == Painiura == Ascuy Aguilera aloitti painiuransa vuonna 1983. Vuonna 1984, vain 12-vuotiaana, hän voitti Méxicossa Pan-Amerikan mestaruuden aikuisten 74-kiloisten sarjassa. Pan-Amerikan mestaruuden hän voitti myös vuosina 1993–1994. Kultamitalin hän voitti myös Pan-Amerikan kisoista vuonna 1995. 1995 Prahan MM-kisoissa hän sijoittui pronssille ja voitti samana vuonna oman sarjansa maailmancupissa. 1996 Atlantan olympialaisissa Ascuy Aguilera voitti kultamitalin kukistettuaan loppuottelussa Suomen Marko Asellin. Samana vuonna maailmancupissa hän oli sarjassaan toinen. Vuonna 1997 hän voitti Pan-Amerikan mestaruuden uudessa 76 kilogramman painoluokassa. Saman vuoden syksyllä Wrocławin MM-kisoissa hän saavutti pronssia. 1998 Aguilera uusi Pan-Amerikan- mestaruutensa, ja sijoittui syksyn MM-kisoissa Gävlessä hopealle kärsittyään loppuottelussa tappion Kazakstanin Bahtijar Baiseitoville. Vuonna 1999 hän jäi Pan-Amerikan kisoissa hopealle ja sijoittui Ateenan MM-kisoissa vastan yhdeksänneksi. Vuodeksi 2000 Ascuy Aguilera vaihtoi painoluokkaa 69-kiloisiin, mikä osoittautui onnistuneeksi ratkaisuksi. Hän voitti neljännen Pan-Amerikan- mestaruutensa ja voitti uransa toisen olympiakullan Sydneyn olympialaisissa, missä loppuottelussa vastassa oli Japanin Katsuhiko Nakata. Seuraavana vuonna hän voitti Pan-Amerikan mestaruuden 76-kiloisissa, mutta paini 69-kiloisten sarjassa Patraksen MM-kisoissa, missä hän voitti kultamitalin päihitettyään loppuottelussa Venäjän Aleksei Gluškovin. Vuonna 2002 Ascuy Aguilera palasi takaisin ylempään painoluokkaan, joka oli muuttunut 74 kilogramman sarjaksi. Hän sijoittui Moskovan MM-kisoissa pronssille. Vuonna 2003 hän voitti kultaa Pan-Amerikan kisoissa, mutta jäi MM-kisoissa vasta sijalle 17. Vuonna 2004 Ascuy Aguilera saavutti jälleen Pan-Amerikan mestaruuskultaa. Elokuussa Ateenan olympialaisissa hän sijoittui kuudenneksi, mikä jäi hänen viimeiseksi arvokisasaavutuksekseen. == Lähteet == * FILA:n tietokanta Luokka:Kuubalaiset kreikkalais-roomalaisen tyylin painijat Luokka:Kuubalaiset olympiavoittajat Luokka:Vuonna 1972 syntyneet Luokka:Elävät henkilöt
Luettelo Argoksen kuninkaista

Seuraavassa luettelossa on kerrottu Argoksen myyttiset kuninkaat antiikin ajalta. Nimi Hallituskausi Hallituskausi Hallituskausi Inakhos 1800-luku eaa. 1800-luku eaa. 1800-luku eaa. Foroneus 1800-luku eaa. 1800-luku eaa. 1800-luku eaa. Apis 1700-luku eaa. 1700-luku eaa. 1700-luku eaa. Argos 1700 – 1600-luku eaa. 1700 – 1600-luku eaa. 1700 – 1600-luku eaa. Kriasos 1600 – 1500-luku eaa. 1600 – 1500-luku eaa. 1600 – 1500-luku eaa. Forbas 1500-luku eaa. 1500-luku eaa. 1500-luku eaa. Triopas 1500-luku eaa. 1500-luku eaa. 1500-luku eaa. Iasos 1500-luku eaa. 1500-luku eaa. 1500-luku eaa. Krotopos 1500-luku eaa. 1500-luku eaa. 1500-luku eaa. Sthenelas 1400-luku eaa. 1400-luku eaa. 1400-luku eaa. Pelasgos (Gelanor) 1400-luku eaa. 1400-luku eaa. 1400-luku eaa. Danaos 1400-luku eaa. 1400-luku eaa. 1400-luku eaa. Lynkeus 1400-luku eaa. 1400-luku eaa. 1400-luku eaa. Abas 1300-luku eaa. 1300-luku eaa. 1300-luku eaa. Proitos 1300-luku eaa. 1300-luku eaa. 1300-luku eaa. Akrisios 1300-luku eaa. 1300-luku eaa. 1300-luku eaa. Perseus 1300-luku eaa. 1300-luku eaa. 1300-luku eaa. Megapenthes 1300-luku eaa. 1300-luku eaa. 1300-luku eaa. Argeus 1300-luku eaa. 1300-luku eaa. 1300-luku eaa. Vallan kolmijako Vallan kolmijako Vallan kolmijako Vallan kolmijako Anaksagoridit Biantidit Melampidit Valtakausi Anaksagoras Bias Melampus 1200-luku eaa. Alektor Talaos Antifates 1200-luku eaa. Alektor Talaos Oikles 1200-luku eaa. Ifis Adrastos Amfiaraos 1200-luku eaa. Sthenelos Diomedes Amfiaraos 1200-luku eaa. Sthenelos Kyanippos Amfiaraos 1100-luku eaa. Kylarabes Kylarabes Amfilokhos 1100-luku eaa. Orestes Orestes Orestes 1100-luku eaa. Teisamenos Teisamenos Teisamenos 1100-luku eaa. Herakleidit Herakleidit Herakleidit Herakleidit Temenos Temenos Temenos 1000-luku eaa. Keisos Keisos Keisos 1000-luku eaa. Medon Medon Medon 1000-luku eaa. Maron Maron Maron 900-luku eaa. Thestros (Thestios) Thestros (Thestios) Thestros (Thestios) 900-luku eaa. Akoos tai Merops Akoos tai Merops Akoos tai Merops 900-luku eaa. Aristodamidas Aristodamidas Aristodamidas 800-luku eaa. Faidon Faidon Faidon 800-luku eaa. Leokedes Leokedes Leokedes 700-luku eaa. Meltas Meltas Meltas 700-luku eaa. Damokrates Damokrates Damokrates 700-luku eaa. Aison Aison Aison 700-luku eaa. * Argoksen kuninkaat
Szabolcs Sáfár

Szabolcs Sáfár (s. 20. elokuuta 1974) on unkarilainen jalkapalloilija, pelipaikaltaan maalivahti. Hän pelasi Unkarin jalkapallomaajoukkueessa vuoden 1996 kesäolympialaisissa Atlantassa. Sáfár on voittanut Austria Wienin kanssa jalkapallon Itävallan cupin vuosina 2005, 2006 ja 2007. Hän on aiemmin pelannut ammattilaistasolla muun muassa FK Spartak Moskovassa vuonna 2003. Luokka:Unkarilaiset jalkapallomaalivahdit Luokka:Vuonna 1974 syntyneet Luokka:Elävät henkilöt
Nathanael Greene

Nathanael Greene (7. elokuuta 1742 – 19. kesäkuuta 1786) oli yhdysvaltalainen sotilas. Hänellä oli huomattava rooli Yhdysvaltain vapaussodassa, jossa hän toimi kenraalimajurina, ja osallistui moniin taisteluihin pohjoisilla ja eteläisillä taistelukentillä.Lanning 2009. s. 16. ==Lyhyt historia== Nathanael Greene syntyi Potowomutissa Rhode Islandin siirtokunnassa 27. heinäkuuta 1742. Greenen suku oli muuttanut Englannista Amerikkaan 1600-luvun alkupuolella, ja ollut eräs Rhode Islandin siirtokunnan perustajista. Greenet olivat kveekareita, ja omistivat useita myllyjä ja kaupan. Perheen isä ei arvostanut kirjasivistystä, eikä halunnut lähettää lapsiaan yliopistoon. Koulutuksesta huolehti kotiopettaja, joka opetti lukemista, kirjoittamista ja laskentoa. Nuori Greene luki paljon Raamattua, josta hän omaksui moraalisia ihanteita ja käytöstapoja omaan elämäänsä. Isänsä estelyistä huolimatta hän opiskeli omatoimisesti, ja luki muun muassa historiallisia kirjoja. Historian ohella hän oli kiinnostunut sodankäyntiin liittyvistä asioista ja katseli mielellään oman paikkakuntansa miliisin järjestämiä sotilasparaateja. Heinäkuussa 1774 Greene nai Catharine Littlefieldin, mutta ei juuri päässyt nauttimaan perhe- elämästä, sillä amerikkalaisten ja Britannian välit olivat kärjistyneet sodan partaalle. Siirtokunnat alkoivat valmistella aseellista vastarintaa ja Greene oli vuonna 1774 mukana perustamassa oman kotiseutunsa joukkoja. Sodan sytyttyä Rhode Island kokosi 1500 miehen vahvuisen prikaatin, jonka komentajaksi Greene nimitettiin prikaatinkenraalin palvelusarvolla. Nimitys kenraaliksi oli yksimielinen, vaikka hänellä ei ollutkaan sotilastaustaa. Greene liittyi Bostonin piiritykseen kesällä 1775.Lanning 2009. s. 17. Piirityksen alkuvaiheessa Greene tapasi Siirtokuntien armeijan tulevan ylipäällikön George Washingtonin ja miesten välille syntyi elinikäinen ystävyys. Siirtokuntien armeijan perustamisen yhteydessä Greenestä tuli kenraalimajuri, ja hän oli valmis palvelemaan Washingtonin alaisuudessa. Greene oli sodassa koko sen kahdeksanvuotisen historian ajan (1775–1783). Hän kuitenkin kieltäytyi sotaministerin tehtävästä. Hänelle myönnettiin kongressin kultamitali 1781. Greene menehtyi saatuaan vaikean auringonpistoksen 43-vuotiaana. Lanning 2009. s. 18. Lukuisia kohteita Yhdysvalloissa on nimetty hänen mukaansa. ==Lähteet== * ===Viitteet=== == Aiheesta muualla == Luokka:Yhdysvaltalaiset sotilaat Luokka:Vuonna 1742 syntyneet Luokka:Vuonna 1786 kuolleet
Tony Delk

Tony Lorenzo Delk (s. 28. tammikuuta 1974) on yhdysvaltalainen koripalloilija. Hän syntyi Covingtonissa, Tennesseessä, ja pelasi yliopistotasolla Kentuckyssä. Delk pelasi ammattilaistasolla vuosina 1996–2007. Hän pelasi useissa NBA-seuroissa, mutta ei yhdessäkään erityisen pitkään. Viimeisen kautensa hän pelasi Panathinaikos BC:ssa Ateenassa. Delk on 1,85-metrinen. == Lähteet == Luokka:Yhdysvaltalaiset koripalloilijat Luokka:Vuonna 1974 syntyneet Luokka:Elävät henkilöt
Mnatsakan Iskandarjan

Mnatsakan Iskandarjan (s. 17. toukokuuta 1967, Leninakan, Neuvosto-Armenia, Neuvostoliitto) on venäläinen kreikkalais-roomalaisen tyylin painija. Iskandarjan aloitti painiuransa vuonna 1978. Vuonna 1987 hän voitti 68-kiloisten sarjassa oman ikäluokkansa MM-kultaa. Vuonna 1988 hän voitti maailmancupissa oman sarjansa 68 kilogrammaa. Ensimmäisissä aikuisten arvokisosisaan 1989 Oulun EM-kisoissa hän sijoittui hopealle kärsittyään loppuottelussa tappion Unkarin Attila Repkalle. Kaudeksi 1990 Iskandarjan siirtyi 74 kilogramman painoluokkaan ja voitti kultaa Ostian MM-kisoissa päihitettyään loppuottelussa Bulgarian Dobri Marinovin. Seuraavana vuonna hän voitti kultaa niin Aschaffenburgin EM-kisoissa, missä loppuottelussa kukistui Suomen Tuomo Karila, kuin myös syksyllä Varnan MM-kisoissa, missä hän voitti loppuottelussa tšekki Jaroslav Zemanin. Neuvostoliiton hajottua Iskandarjan edusti vuonna 1992 kansainvälisissä kilpailuissa olympialipun alla kilpaillutta "yhdistynyttä joukkuetta", jota usein kutsutaan Itsenäisten valtioiden yhteisön joukkueeksi. Joukkueen urheilijat tulivat IVY:n 11 jäsenmaasta ja Georgiasta, joka tuli IVY:n jäseneksi vasta vuonna 1993. Hän voitti kultamitalin niin Kööpenhaminan EM-kisoissa (loppuottelussa ranskalaista Yvon Riemeriä vastaan) kuin myös Barcelonan olympialaisissa, missä loppuottelussa oli vastassa Puolan Jozef Tracz. Iskandarjanin viimeiseksi arvokisamitaliksi jäi kultamitali 1994 MM-kisoista, missä niin ikään oli loppuottelussa vastassa Tracz. Iskandarjan osallistui vielä kahtiin MM-kisoihin sekä Atlantan olympialaisiin, mutta jäi mitalisijojen ulkopuolelle, kuitenkin pistesijoille. ==Lähteet== * FILA:n tietokanta Luokka:Neuvostoliittolaiset olympiavoittajat Luokka:Neuvostoliittolaiset kreikkalais-roomalaisen tyylin painijat Luokka:Venäläiset kreikkalais- roomalaisen tyylin painijat Luokka:Vuonna 1967 syntyneet Luokka:Elävät henkilöt
Kazuyoshi Miura

Kazuyoshi Miura (; s. 26. helmikuuta 1967) on japanilainen jalkapalloilija. Hän oli Aasian ja J. Leaguen vuoden pelaaja 1993. Shizuokassa syntynyt Miura teki maajoukkuedebyyttinsä 26. syyskuuta 1990 ja pelasi siinä aktiivisesti vuoteen 2000. Useiden japanilaisten ammattilaisseurojen ohella Miura on pelannut pitkiä aikoja Brasiliassa sekä lyhyempiä ajanjaksoja Italiassa (Genoa CFC), Kroatiassa (Dinamo Zagreb) ja Australiassa (Sydney FC). Kun Miura pelasi elokuussa 2020 Japanin Cupissa vielä yli 53-vuotiaana, hän on pelaaja joka on pelannut peräti viidellä eri vuosikymmenellä. Miura siirtyi tammikuussa 2022 lainasopimuksella neljännen sarjatason Suzuka Point Gettersin riveihin. Hän jatkaa uraansa vielä 56-vuotiaana ja on maailman vanhin ammattilaissarjassa pelannut jalkapalloilija. ==Tilastot== Japanin maajoukkueessa Vuodet ottelut maalit 1990 3 0 1991 2 0 1992 11 2 1993 16 16 1994 8 5 1995 12 6 1996 12 6 1997 19 18 1998 1 0 1999 0 0 2000 5 2 Yhteensä 89 55 == Lähteet == ==Aiheesta muualla== *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1967 syntyneet Luokka:Elävät henkilöt
Jehad Muntasser

Jehad Abdussalam Muntasser (; s. 26. heinäkuuta 1978) on libyalainen uransa lopettanut jalkapalloilija. Hän syntyi Tripolissa ja osallistui Libyan maajoukkueessa vuoden 2006 jalkapallon Afrikan-mestaruuskilpailuihin. Muntasser pelasi pitkän uran eurooppalaisissa, varsinkin italialaisissa seuroissa. Luokka:Libyalaiset jalkapalloilijat Luokka:Vuonna 1978 syntyneet Luokka:Elävät henkilöt
Marjo Venäläinen

Marjo Susanna Venäläinen (o.s. Piipponen, s. 29. toukokuuta 1971 Imatra) on suomalainen juoksija, jonka päämatkat olivat 800 metrin juoksu ja 1 500 metrin juoksu. Hän voitti näillä matkoilla ulkoradoilla yhteensä seitsemän Suomen mestaruutta. Venäläinen piti hallussaan 2 000 metrin juoksun Suomen ennätystä lähes 14 vuotta, vuodesta 2000 vuoteen 2014 asti, jolloin ennätyksen rikkoi Kristiina Mäki. Hallimatkoilla hän pitää yhä hallussaan 1 000 metrin juoksun Suomen ennätystä vuodelta 1999. Seuratasolla hän edusti Imatran Urheilijoita ja Lahden Ahkeraa. Hänen puolisonsa on kestävyysjuoksija Jari Venäläinen. Molemmat opettavat liikuntaa ja terveystietoa Ruokolahden koulussa. ==Saavutukset== *800 metrin juoksu: **Suomen mestari: 1992, 1993, 1998 **SM- hopea: 1994, 1995, 1999, 2000 *1 500 metrin juoksu: **Suomen mestari: 1994, 1995, 1998, 1999 **SM-hopea: 1997, 2000, 2002 **SM-pronssi: 1996, 2001 *5 000 metrin juoksu: **SM-hopea: 2002 ==Ennätykset== *Ulkoradat: **800 metrin juoksu: 2.01,88 (1994) **1 500 metrin juoksu: 4.13,48 (1997) **2 000 metrin juoksu: 6.00,50 (2000) **3 000 metrin juoksu: 9.16,44 (2001) **5 000 metrin juoksu: 16.28,19 (2002) *Sisäradat: **1 000 metrin juoksu: 2.42,33 SE (1999) ==Lähteet== * * === Viitteet === Luokka:Suomalaiset keskimatkojen juoksijat Luokka:Vuonna 1971 syntyneet Luokka:Elävät henkilöt
Hannu Mattila

Hannu Mattila (s. 23. lokakuuta 1966 Janakkala) on suomalainen entinen jääkiekkoilija. == Ura == Mattila on Kooveen kasvatti ja pelasi joukkueessa juniorisarjojen lisäksi II- ja I-divisioonaa. Kaudeksi 1989–1990 Mattila siirtyi Ilvekseen, jossa tuli heti ensimmäisellä kaudella hopeamitali. Hän pelasi Ilveksessä kaksi kautta ennen siirtymistä Itävallan pääsarjaa ja Alppiliigaa pelanneeseen Klagenfurtiin. Mattila palasi Ilvekseen kaudeksi 1992–1993 yhden Itävallassa vietetyn vuoden jälkeen. Hän nousi tuolloin myös Ilveksen kapteeniksi, jona toimi kahden kauden ajan. Mattila pelasi todella tasaisesti seuraavien kausin ajan Ilveksessä, sillä Itävallasta paluunsa jälkeen hän teki seitsemänä kautena perättäin yli 30 pistettä. Mattilan tehokkain kausi oli 1996–1997, jolloin hän teki 49 ottelussa pisteet 16+27. Seuraavalla kaudella Mattila valittiin toistamiseen Ilveksen kapteeniksi. Keväällä 1998 Mattila voitti toisen SM-hopeansa. Hän lopetti uransa kauden 1998–1999 jälkeen. SM-liigassa Mattila pelasi 416 runkosarja- ja 41 pudotuspeliottelua. Pisteitä hänelle tuli runkosarjassa 109+170 ja pudotuspeleissä 7+18. Maajoukkueessa Mattila esiintyi 15 B-maaottelussa . Hannu Mattilan isä Tapani oli jääkiekon SM-liigan ensimmäinen puheenjohtaja. Mattilan pojat Jesper ja Julius pelaavat myös jääkiekkoa. Jesper pelaa kaudella 2020–2021 KalPassa ja Julius siirtyi Bostonin yliopistosta Lukon joukkueeseen. == Tilastot == 1984–1985 Koo-Vee A-SMS 27 10 4 14 20 13 2 2 4 0 1985–1986 Koo-Vee A-SMS 25 9 13 22 32 1986–1987 Koo-Vee A-I-div 14 15 7 22 24 1987–1988 Koo-Vee II-div 28 27 17 44 32 8 3 10 13 8 1988–1989 Koo-Vee I-div 39 23 29 52 48 1989–1990 Ilves SML 42 5 4 9 26 9 0 0 0 8 1990–1991 Ilves SML 43 9 17 26 53 1991–1992 Klagenfurter AC ÖEL/Alpenliga 44 27 23 50 1992–1993 Ilves SML 40 16 16 32 36 4 1 3 4 6 1993–1994 Ilves SML 48 9 28 37 59 4 0 3 3 2 1994–1995 Ilves SML 45 15 16 31 40 Ilves SML-Q 3 2 3 5 0 1995–1996 Ilves SML 50 13 20 33 36 3 0 0 0 2 1996–1997 Ilves SML 49 16 27 43 54 8 4 5 9 8 1997–1998 Ilves SML 46 15 21 36 30 9 1 6 7 0 Ilves CC 3 0 1 1 27 1998–1999 Ilves SML 53 11 21 32 47 4 1 1 2 4 Ilves EHL 6 0 3 3 0 6 2 1 3 4 1999–2000 Koo-Vee S-S 1 0 0 0 0 9 kautta Yhteensä SML 416 109 170 279 381 41 7 18 25 30 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1966 syntyneet Luokka:Elävät henkilöt
Ariel Gade

Ariel Gade (s. 1. toukokuuta 1997) on yhdysvaltalainen näyttelijä. Hän syntyi Kaliforniassa ja esiintyi jo vuonna 2003 televisiosarjassa Strong Medicine. Gade on nyttemmin nähty elokuvissa Envy – kakasta asiaa (2004), Tumma vesi (2005) ja Aliens vs. Predator 2 (2008). Hän oli ehdolla Young Artist Awardin saajaksi vuonna 2006. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1997 syntyneet Luokka:Elävät henkilöt
WWE Championship

WWE World Heavyweight Championship () on vanhin ja arvostetuin mestaruus World Wrestling Entertainmentissa (WWE:ssä). Ensimmäinen WWE-mestari oli Buddy Rogers. Useimmin mestaruutta on hallinnut 16-kertainen WWE-mestari John Cena. Mestaruuden nimi ei aina ole ollut WWE Championship, vaan se on vaihdellut painifirman nimen mukaan. Se yhdistyi 15. joulukuuta 2013 World Heavyweight Championship -tittelin kanssa. == Luettelo mestareista == Tämän hetkinen WWE Raskaansarjan maailmanmestari on Cody Rhodes . ==Katso myös== * World Heavyweight Championship * ECW Championship ==Lähteet== * WWE Title History ===Viitteet=== Luokka:Showpaini
Jääkiekon alle 18-vuotiaiden Euroopan-mestaruuskilpailut

Jääkiekon alle 18-vuotiaiden Euroopan-mestaruuskilpailut oli vuosittain järjestetty arvoturnaus, jota pelattiin vuosina 1977–1998. Vuodesta 1999 kilpailut laajenivat maailmanmestaruuskisoiksi. Yhdysvallat ja Kanada tulivat mukaan turnaukseen vuosituhannen alussa. Euroopan-mestuuden voitti jokaisena kertana joko Neuvostoliitto tai myöhemmin Venäjä, Ruotsi, Suomi tai Tšekkoslovakia. Ruotsi voitti yhteensä kahdeksan mestaruutta, Neuvostoliitto viisi, Suomi ja Tšekkoslovakia neljä sekä Venäjä yhden. Näiden maiden ulkopuolelta mitaleillekin noustiin vain kahdesti, kun Saksa voitti hopeaa vuonna 1995 ja Sveitsi pronssia vuonna 1997. Turnauksessa oteltiin myös pääsarjaa alemmilla sarjatasoilla B-, C- ja D-sarjoissa. Toisaalta vuonna 1995 ei pelattu D-sarjaa, vaan sen tilalla pelattiin C2-sarja. Vastaavasti taas vuosina 1998–2000 pelattiin D2-sarjan turnaus. Turnauksessa on nähty tiettävästi jääkiekon Euroopan-mestaruuskilpailujen suurinumeroisin voitto, kun huomioon otetaan kaikki ikäkaudet ja sarjatasot. Ottelussa Islantia vastaan vuonna 1998 Kazakstan teki peräti 63 maalia jättäen vastustajansa nollille. ==Mitalistit ja kisapaikkakunnat== Turnaus Kulta Hopea Pronssi Järjestäjämaa 1977 Ruotsi Tšekkoslovakia Neuvostoliitto 1978 Suomi Neuvostoliitto Ruotsi 1979 Tšekkoslovakia Suomi Neuvostoliitto 1980 Neuvostoliitto Tšekkoslovakia Ruotsi 1981 Neuvostoliitto Tšekkoslovakia Ruotsi 1982 Ruotsi Tšekkoslovakia Neuvostoliitto 1983 Neuvostoliitto Suomi Tšekkoslovakia 1984 Neuvostoliitto Tšekkoslovakia Ruotsi 1985 Ruotsi Neuvostoliitto Tšekkoslovakia 1986 Suomi Ruotsi Tšekkoslovakia 1987 Ruotsi Tšekkoslovakia 1988 Tšekkoslovakia Suomi Neuvostoliitto 1989 Neuvostoliitto Tšekkoslovakia Suomi 1990 Ruotsi Neuvostoliitto Tšekkoslovakia 1991 Tšekkoslovakia Neuvostoliitto Suomi 1992 Tšekkoslovakia Ruotsi Venäjä 1993 Ruotsi Venäjä Tšekki 1994 Ruotsi Venäjä Tšekki 1995 Suomi Saksa Ruotsi 1996 Venäjä Suomi Ruotsi 1997 Suomi Ruotsi Sveitsi 1998 Ruotsi Suomi Venäjä == Mitalitaulukko == Maa Kultaa Hopeaa Pronssia Yhteensä Ruotsi 8 3 6 17 Neuvostoliitto 5 4 5 14 Tšekkoslovakia 4 7 5 16 Suomi 4 5 2 11 Venäjä 1 2 2 5 Saksa 0 1 0 1 Sveitsi 0 0 1 1 Tšekki 0 0 1 1 == Lähteet == * * Suomen jääkiekkomuseo: U18 EM-kisat 1977-1998 ja U18 MM-kisat 1999-2012 === Viitteet === Luokka:Jääkiekkokilpailut
Kompositio

Kompositio voi tarkoittaa seuraavia asioita: * Kokonaisuutta tai sen muodostamista * Sävellystä * Taideteoksen tai kuvan sommittelua siten, että se muodostaa ehjän kokonaisuuden * Yhdyssanan muodostamista * Väärää kompositiota, argumentaatiovirhettä Luokka:Täsmennyssivut
Painin maailmanmestaruuskilpailut 2005

Vuoden 2005 painin maailmanmestaruuskilpailut järjestettiin syyskuussa Budapestissä, Unkarissa. Kisoissa painittiin kreikkalais-roomalaista painia, vapaapainia ja naispainia kutakin seitsemässä painoluokassa. ==Mitalistit== ===Kreikkalais-roomalainen paini=== Painoluokka Kultaa Hopeaa Pronssia 55 kg Hamid Soryan Reihanpour Park Eun-chul Istvan Majoros Ermek Kuketov 60 kg Armen Nazarian Ali Ashkani Agboloag Eusebiu Diaconu Petr Švehla 66 kg Nikolai Gergov Kim Min-chul Alain Milian Kim Kum Chol 74 kg Varteres Samurgašev Mark Overgaard Madsen Konstantin Schneider Marko Yli-Hannuksela 84 kg Alim Selimau Aleksei Mišin Sándor István Bárdosi Nazmi Avluca 96 kg Hamza Yerlikaya Lajos Virág Vasili Tepluhov Justin Ruiz 120 kg Mijain Lopez Nunez Mihály Deák-Bárdos Sergei Artjuhin Yekta Yilmaz Guel ===Vapaapaini=== Painoluokka Kultaa Hopeaa Pronssia 55 kg Dilšod Mansurov Radoslav Velikov Jon Hyon Guk Naranbaatar Bayaraa 60 kg Alan Dudajev Yandro Miguel Quintana Ribalta Seyed Mohammadi Pahnekalaei Martin Berberjan 66 kg Mahatš Murtazalijev Serafim Barzakov Geandry Garzon Caballero Otar Tušišvili 74 kg Buvaisa Saitijev Árpád Ritter Nikolai Paslar Joe E. Williams 84 kg Revaz Mindorašvili Yoel Romero Palacio Taras Danko Magomed Kuruglijev 96 kg Hadžimurad Gatsalov Luka Eldari Kurtanidze Vasili Tismenetski Aleksei Krupnjakov 120 kg Aydin Polatci Alexis Rodriguez Valera Otto Zsolt Aubeli Tolly Thompson ===Naispaini=== Painoluokka Kultaa Hopeaa Pronssia 48 kg Ren Xuecheng Iryna Merleni-Melnyk Carol Huynh Makiko Sakamoto 51 kg Hitomi Sakamoto Vanessa Boubryemm Tsogtbazar Enkhjargal Wen Juling 55 kg Saori Yoshida Su Lihui Natalja Golts Tonya Verbeek 59 kg Ayako Shoda Marianna Sastin Sally Roberts Lene Aanes 63 kg Kaori Ichō Jing Rui Xue Sara McMann Olga Hilko 67 kg Meng Lili Martine Dugrenier Jelena Perepelkina Catherine Downing 72 kg Iris Smith Kyōko Hamaguchi Anita Schätzle Svetlana Sajenko == Lähteet == * Foldeak.com:in painitietokanta 2005 Luokka:Vuoden 2005 urheilu Maailmanmestaruuskilpailut 2005 Luokka:Budapestin urheilutapahtumat
Jean Galfione

Jean Galfione (s. 9. kesäkuuta 1971 Pariisi) on ranskalainen seiväshyppääjä. Hän voitti olympiakultaa seiväshypyssä Atlantan olympialaisissa 1996. Lisäksi hän voitti pronssia Göteborgin MM-kilpailuissa 1995. Hänen ennätyksensä on tasan kuusi metriä, jonka hän hyppäsi Maebashin sisäratojen MM-kilpailuissa 1999. ==Katso myös== *Luettelo kuusi metriä ylittäneistä seiväshyppääjistä ==Lähteet== * ==Aiheesta muualla== * Luokka:Ranskalaiset seiväshyppääjät Luokka:Ranskalaiset olympiavoittajat Luokka:Vuonna 1971 syntyneet Luokka:Elävät henkilöt
Charles Dvorak

Charles Dvorak (27. marraskuuta 1878 Chicago – 18. joulukuuta 1969) oli yhdysvaltalainen seiväshyppääjä. Hän voitti olympiakultaa vuoden 1904 kesäolympialaisissa olympiaennätyksellä 350,5. Aikaisempi olympiaennätys oli ollut William Hoytin ja Irving Baxterin hyppäämä 330. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset seiväshyppääjät Luokka:Vuonna 1878 syntyneet Luokka:Vuonna 1969 kuolleet
Harry Babcock

Harry Stoddard Babcock (15. joulukuuta 1890 – 15. kesäkuuta 1965) oli yhdysvaltalainen seiväshyppääjä. Hän voitti olympiakultaa vuoden 1912 kesäolympialaisissa Tukholmassa uudella olympiaennätyksellä 395. Hän paransi edellistä olympiaennätystä 24 senttimetrillä. ==Lähteet== Luokka:Yhdysvaltalaiset seiväshyppääjät Luokka:Yhdysvaltalaiset olympiavoittajat Luokka:Vuonna 1890 syntyneet Luokka:Vuonna 1965 kuolleet
Suleiman Kipses Simotwo

Suleiman Kipses Simotwo (s. 21. huhtikuuta 1980) on kenialainen kestävyysjuoksija. Pääasiassa hän kilpaili 1 500 metrin juoksussa ja uransa viimeisinä vuosina maratonilla. Simotwo sijoittui 1 500 metrillä vuoden 2005 IAAF:n yleisurheilufinaalissa neljänneksi ajalla 3.33,71. Vuoden 2007 yleisurheilufinaalissa hän oli kolmas ajalla 3.38,36. Valencian MM- hallikisoissa 2008 hän oli seitsemäs ajalla 3.41,04. Simotwo on urallaan voittanut yhden GP-kilpailun, 1 500 metrin juoksun Athletissima-kilpailuissa 5. heinäkuuta vuonna 2005. Simotwo antoi huhtikuussa 2017 Wienin maratonin yhteydessä positiivisen dopingnäytteen ja sai neljän vuoden kilpailukiellon ajalle 14.7.2017–13.7.2021.Sanctions for anti-doping rule violations in athletics as of 26 April 2018 IAAF Newsletter 192 (pdf) ==Henkilökohtaiset ennätykset== *Ulkoradat: **800 m: 1.45,5, Nairobi, 18. kesäkuuta 2005 **1 000 m: 2.19,31, Sondershausen, 1. syyskuuta 2004 **1 500 m: 3.31,67, Saint-Denis, 8. heinäkuuta 2006 **maili: 3.50,82, Oslo, 29. heinäkuuta 2005 **2 000 m: 4.59,06, Liège, 2. syyskuuta 2003 **3 000 m: 7.40,26, Berliini, 22. elokuuta 2010 **5 000 m: 13.36,01, Montreuil-sous-Bois, 7. kesäkuuta 2011 **puolimaraton: 1.02.50, Vitry-sur-Seine, 8. huhtikuuta 2012 **maraton: 2.08.49, Frankfurt, 25. lokakuuta 2015 *Sisäradat: **1 000 m: 2.18,13, Gent, 24. helmikuuta, 2008 **1 500 m: 3.35,24, Stuttgart, 4. helmikuuta, 2006 **maili: 4.00,41, Liévin, 10. helmikuuta 2009 **3 000 m: 7.47,03, Pariisi, 13. helmikuuta 2009 ==Lähteet== * *http://www.the-sports.org/athletics-simotwo- suleiman-kipses-results-identity-s5-c2-b4-o79-w3029.html ===Viitteet=== Luokka:Kenialaiset keskimatkojen juoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut kenialaiset Luokka:Vuonna 1980 syntyneet Luokka:Elävät henkilöt
Marcelo Moretto

Marcelo Moretto de Souza (s. 10. toukokuuta 1978) on brasilialainen jalkapalloilija, pelipaikaltaan maalivahti. El Doradossa, Mato Grosso do Sulissa syntynyt Moretto pelasi pitkään kotimaassaan Brasiliassa. Myöhemmin hän kuitenkin lähti Portugaliin, jossa hän pelasi muun muassa SL Benficassa vuosina 2005–2007. Moretto lainattiin kaudeksi 2007–2008 kreikkalaiseen AEK Ateenaan. Luokka:Brasilialaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Bob Seagren

Robert ”Bob” Seagren (s. 7. lokakuuta 1946 Pomona, Kalifornia) on yhdysvaltalainen seiväshyppääjä, joka voitti olympiakultaa vuoden 1968 kesäolympialaisissa. Seagren oli yksi maailman parhaita seiväshyppääjiä 1960-luvulla ja 1970-luvun alussa. Hän voitti muun muassa Pan-Amerikan mestaruuden vuonna 1967. Hän hyppäsi ensimmäisen maailmanennätyksensä tuloksella 532 cm Fresnossa 14. toukokuuta 1966. Hän paransi ennätystä vuonna 1967 tulokseen 536 cm, vuonna 1968 tulokseen 541 cm ja vuonna 1972 tulokseen 563 cm. Vuonna 1968 Seagren osallistui ensimmäisiin olympialaisiinsa ja voitti kultaa tiukassa kilpailussa, jossa kolme parasta hyppääjää ylittivät saman korkeuden 540 cm. Neljä vuotta myöhemmin Münchenissä Seagren sijoittui hopealle. Viime hetkellä ennen kilpailua tuomaristo päätti kieltää uuden Cata- tyypin seipään käytön, mikä pakotti muun muassa Seagrenin kilpailemaan varavälineillä. Itäsaksalainen Wolfgang Nordwig ei käyttänyt Cata-seivästä ja voitti kultamitalin Seagrenin sijoittuessa toiseksi. Seagren valmistui University of Southern Californiasta vuonna 1968 kilpaili hetken aikaa ammattilaisena. Urheilu-uransa jälkeen Seagren on tehnyt uran televisiossa ja elokuvissa näyttelijänä ja juontajana. == Lähteet == Luokka:Yhdysvaltalaiset olympiavoittajat Luokka:Yhdysvaltalaiset seiväshyppääjät Luokka:Vuonna 1946 syntyneet Luokka:Elävät henkilöt
Miinoite

Miinoite on tietyn- tai useantyyppisistä miinoista koostuva alueellisesti tarkkaan määrätty kokonaisuus. Miinoitteella pyritään ohjaamaan hyökkääjän liikettä puolustajan tehokkaalle tulietäisyydelle tai estämään hyökkääjältä tietyn alueen käyttö. Miinoitetta suunniteltaessa otetaan huomioon maaston luonnollinen estearvo. Miinoitteet rakennetaan taistelusuunnitelman mukaisesti hyökkääjän todennäköisille kulku-urille. Miinoite on voitava myöhemmin paikantaa. == Lähteet == *
Gräfendhron

Gräfendhron on kunta Bernkastel Wittlichin piirikunnassa Rheinland-Pfalzissa Saksassa. Siellä asui 120 ihmistä vuonna 2011.Bevölkerung und Bevölkerungsbewegung am 31.12.2011 nach Landkreisen, Verbandsgemeinden und Gemeinden s. 20. Viitattu 5.3.2013. Kunnan pinta-ala on 3,13 neliökilometriä. ==Lähteet== ==Aiheesta muualla== * Kotisivut luokka:Rheinland-Pfalzin kunnat
Miinaeste

Miinaeste on korkeintaan 100 metruä leveä ja 50 metriä syvä miinoite. Miinaesteiden torjunta-arvon mukaisesti määritetyt miinatiheydet ovat pysyviä miinoitteen koosta riippumatta.Miinaesteitä ovat * telamiinaeste, miinatiheys 0,5–1 telamiinaa rintamametriä kohden * pohjamiinaeste, miinatiheys 0,2–0,35 pohjamiinaa rintamametriä kohden * lankamiinaeste, miinatiheys 0,2–0,3 lankamiinaa rintamametriä kohden Miinaesteeseen voidaan asentaa muitakin miinatyyppejä esimerkiksi raivauksen vaikeuttamiseksi. Miinaesteellä pyritään tuottamaan miinoitteen läpäisevälle hyökkääjälle 30–50 prosentin tappiot. == Lähteet == *
Telamiinaeste

Telamiinaeste on telamiinoista rakennettava 100 m leveä ja korkeintaan 50 m syvä miinoite. Telamiinaesteellä pyritään pysäyttämään hyökkääjän panssarivaunut ja ohjaamaan ne oman panssarintorjuntatulen ulottuville. Telamiinaesteellä estetään hyökkääjän panssarivaunujen päälleajo. Telamiinaeste käsittää korkeintaan sata panssari- ja ajoneuvomiinaa, joista pohjamiinoja voi olla korkeintaan 20 %. Lisäksi voidaan käyttää enintään viittä kappaletta sakaramiinoja panssarimiinaa kohden. 10 % telamiinoista varustetaan vähintään 20 kg lisäpanoksilla. Lisäpanoksilla pyritään vaurioittamaan tai tuhoamaan hyökkääjän raivauspanssarivaunut. == Lähteet == Luokka:Miinaesteet
Lankamiinaeste

Lankamiinaeste on lankamiinoista rakennettava korkeintaan 100 m leveä ja 50 m syvä miinoite. Lankamiinaesteellä pyritään tuhoamaan jalkautunut hyökkääjä ja estämään sen peitteisen maaston hyväksikäyttö. Lankamiinaesteessä on korkeintaan 30 lankamiinaa. Lisäksi este voi sisältää korkeintaan 10 panssari- tai ajoneuvomiinaa. Lankamiinana käytettävien putkimiinojen (PM 68, PM 43) sirpalevaikutus on 15 m säteellä tappava ja 30 m säteellä haavoittava. Lankamiinaesteen lankamiinat rakennetaan 2–4 riviin. Rivien etäisyydet ovat 10–20 metriä. Rivit rakennetaan miinoittajapareittain. Ryhmänjohtaja valitsee miinoitettavat kohteet ja valvoo miinoittajaparien toimintaa. Valoisalla ryhmänjohtaja kykenee valvomaan kolmea miinoittajaparia, pimeällä kahta. Miinoittajaparin taistelijoista yksi on miinan kiinnittäjä ja toinen laukaisulangan vetäjä. Rakennettaessa on varottava, etteivät oksat, miinoittajien varusteet tai puista putoava lumi laukaise viritettyä miinaa. Miinoittaminen aikana miinoittajat siirtyvät aina miinoittamissuuntaan. Mikäli miinoittamisen aikana joudutaan hyökkäyksen kohteeksi, tulee myös silloin edetä aluksi miinoittamissuuntaan. == Lähdeviitteet == Luokka:Miinaesteet
Jürgen Macho

Jürgen Macho (s. 24. elokuuta 1977) on itävaltalainen jalkapallomaalivahti. Hän syntyi Wienissä ja on pelannut kotimaansa lisäksi Englannissa, Saksassa sekä vuodesta 2007 AEK Ateenassa Kreikassa. Macho on myös edustanut Itävaltaa jalkapallomaajoukkueessa. == Lähteet == Luokka:Itävaltalaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Emmanuel Scheffer

Emmanuel Scheffer (, s. 2. helmikuuta 1924 – 28. joulukuuta 2012) oli Israelilainen jalkapallovalmentaja. Hän oli kahdesti Israelin jalkapallomaajoukkueen päävalmentaja: Vuosina 1968–1970 ja 1978–1979. Hän johdatti Israelin toistaiseksi ainoan kerran Jalkapallon maailmanmestaruuskilpailuihin vuonna 1970. ==Lähteet== Luokka:Israelilaiset jalkapallovalmentajat Luokka:Vuonna 1924 syntyneet Luokka:Vuonna 2012 kuolleet